./data/phi0631/phi003/phi0631.phi003.perseus-lat2.xml
Sallust
Cotta, ex factione media consul, aliter quam metu iura quaedam tribunis plebis restituit  et quamquam L  Sicinius primus de potestate tribunicia loqui ausus mussantibus vobis circumventus erat, tamen prius illi invidiam metuere, quam vos iniuriae pertaesum  est  quod ego nequeo satis mirari, Quirites; nam spem frustra fuisse intellexistis  Sulla mortuo, qui scelestum inposuerat servitium, finem mali credebatis: ortus est longe saevior Catulus  tumultus intercessit Bruto et Mamerco consulibus  dein C  Curio ad exitium usque insontis tribuni dominatus est  Lucullus superiore anno quantis animis ierit in L  Quintium, vidistis  quantae denique nunc mihi turbae concitantur! quae profecto in cassum agebantur, si prius quam vos serviundi finem, illi dominationis facturi erant: praesertim quom his civilibus armis dicta alia, sed certatum utrimque de dominatione in vobis sit  itaque cetera ex licentia aut odio aut avaritia in tempus arsere; permansit una res modo, quae utrimque quaesita est, et erepta in posterum: vis tribunicia, telum a maioribus libertati paratum  quod ego vos moneo quaesoque ut animadvortatis neu nomina rerum ad ignaviam mutantes otium pro servitio appelletis  quo iam ipso frui, si vera et honesta flagitium superaverit, non est condicio: fuisset, si omnino quiessetis  nunc animum advortere et, nisi viceritis, quoniam omnis iniuria gravitate tutior est, artius habebunt